Suid-Afrika sing kersfees - INK - INK Suid-Afrika sing kersfees - INK
Titel: Suid-Afrika sing kersfees
Datum gepubliseer: 7 Desember 2017 Aantal woorde: 532 1224 Kere gelees ♥9
Nee, ek is nie waansinnig of gek of 'n ateïs nie. Net 'n realis. Woorde dra krag. Kersfees is 'n samestelling:
kers + fees = kersfees.
Nêrens in die Bybel vind ons 'n verwysing na kersfees nie. Volgens navorsing is dit afkomstig van heidense gebruike. Dit is rituele en oorgedraagde tradisies. Gaan soek maar op "google" Daar is baie inligting.
Maar verblydend genoeg het Christus ook êrens 'n plekkie gekry! Sommige mense het wel besef dat dit eitlik 'n Christusfees moet wees!
Die kerslied Sille Nag – wat die verhaal uit die Bybel in woorde uitbeeld is eers as 'n gedig geskryf. Joseph Mohr, 'n jong Rooms Katolieke prieser uit Duitsland, het dit geskryf in 1816.
"Oh, little town of Bethlehem" is ironies genoeg ook as 'n gedig geskryf deur ene Philip Brooks, 'n pastoor in die "Civil war". Die gedig is eers 3 jaar later getoonset deur James Pierpoint , 1857. Eienaardig genoeg het hy ook die oorlogsveld betree.
Suid-Afrika is uniek. Ons het volkspele, braaivleis, boeremusiek en biltong. 'n Pragtige sonskynland. Tog, as ons kersfees vier sing ons liedere van 'n slee wat deur 'n perd getrek word. Wonder waar in ons land doen hulle dit? En klokkies aan rendiere se nekke en Rudolf se rooi neus? Of wat van 'n sneeuwit kersfees? Ja, dit sneeu by Tafelberg en die Maluti's terwyl die son skyn in die Bosveld en die kraaie gaap in Messina. Toegegee, dis mooi liedere en melodieë, maar hoort dit rêrig in by ons?
Ek het myself leer mondfluitjie speel toe ek Somerkersfees van Koos du Plessis raak geloop het. Dit was vir my 'n asemrowende mooi wysie en die woorde is genoeg om die Christusfees in jou hart te laat lééf. Welkom o stille nag van vrede onder die suiderkruis waar stemme van lank geleë oor sterrevelde ruis. Dan word jy sommer omvou met Sy warm liefde omring as gemeentes Somerkersfees uit volle bors en met oorgawe sing.
'n Lied om die Christusfees te herdenk in ons eie taal. Geskryf deur een van ons eie mense.
Saam met Lucas Maree het Jannie du Toit in 1987 in oorleg met Koos du Plessis se gesin 'n laaste strofe vir SOMERKERSFEES bygevoeg. Jannie stel dié lied in 1992 op 'n album bekend en dit is nou die mees gesogte, oorspronklike Afrikaanse kerslied wat selfs in die kerk se sangbundel opgeneem is.
Nou kan Suid-Afrika van kersfees sing as die ware Christusfees, soos dit hoort.
 Welkom o stille nag van vrede, Onder die suiderkruis,
 Hoor jy hoe sag die klokke beier in eeue-oue taal.
 Voel jy ook nou Sy warm liefde As ons die dag gedenk,
Lees soortgelyke 4de Skryfkompetisie – Ink.org.za (1 Desember 2017 tot 31 Maart 2018), Rubrieke
Ek stem volkome saam dat dit na alles 'n Christusfees is. En my hart swel van trots dat gedigte aanleidend was tot kersliedere.